
# Татарстанның Питрәч районында "Агормир-Казан" күпләп сату, саклау һәм эшкәртү буенча логистика үзәге төзелеше башлана

*10.09.2015*Бүген Татарстан Республикасының Питрәч районындагы Кощаково авылында "Агормир-Казан" күпләп сату, саклау һәм эшкәртү буенча логистика үзәге төзелеше башланды. Чарада Татарстан Республикасы Президенты вазыйфаларын вакытлыча башкаручы Рөстәм Миңнеханов катнашты.

Төзелеш мәйданы - 49 гектар, алга таба төзелешнең гомуми мәйданы 148,7 гектар булыр дип көтелә. Беренче чиратта төзеләчәк биналар мәйданы - 150 мең кв. м., бөтен биналарның гомуми мәйданы - 504,4 кв. м.

Үзәкнең территориясендә күпләп һәм ваклап сату яшелчә, җиләк-җимеш, ит һәм балык өчен павильоннар, саклау бүлмәләре, җиңел һәм авыр йөк машиналары өчен автостоянка, сәүдә-күргәзмә үзәк урнашачак. Авыл хуҗалыгы предприятиеләре кырларыннан продукцияне кабул итү, аны сакалу һәм эшкәртү хезмәте булачак.

"Республикабызның географик яктан ураншуын файдага куллану буенча төрле планнар булды. Татарстан - авыл хуҗалыгы продукциясен җитештерүче төбәкләрнең алдынгысы, һәм әлеге продуктларны алга этәрү мөһим. Шуңа күрә дөнья дәрәҗәсендәге мондый үзәк бик кирәк. Республика территориясендә күпләп сату-логистика үзәген ачу - җиңел эш түгел, әмма проект җитештерүче һәм кулланучылар арасында мөнәсәбәтләрне төптән үзгәртәчәк. Ышанам ки, үзәк киләсе ел ахырына эшли башлар, ләкин бүгеннән үк мәйданчыкны алга таба киңәйтү турында уйларга кирәк", - диде тантаналы чарада Рөстәм Миңнеханов.

"Татарстан халкы саны миллионга җитә, аларны сыйфатлы азык-төлек белән тәэмин итәргә кирәк. Без шулай ук 500 км радиустагы күрше төбәкләрне дә азык-төлек белән тәэмин итә алачакбыз", - дип ассызыклады ул.

"Агромир-Казан" үзәге төзелешенең беренче чиратын киләсе елның дүртенче кварталында сафка кертергә икәплиләр. Тулы күләмдә үзәк 2021 елда эшли башлый. Инвестицияләр күләме 9 млрдю сум булачак.

РФ икътисадый үсеш министры урынбасары Станислав Воскресенский сүзләренчә, Татарстанда инвесторлар белән эш итә беләләр. "Даныгыз бөтен илгә яңгырый, шуңа күрә мондый зур күләмле проектның Татарстанда гамәлгә ашырыла башлавы очраклы хәл түгел. Әлеге проект белән инде Азия-Тын океан регионы инвесторлары кызыксына. Шуңа күрә нәкъ менә хәзер проект махсус булдырылган инвестицион хезмәттәшлек буенча Россия-Кытай хөкүмәтара комиссиясенең өстенлекле проектлар иселегенә кертелде, - дип ассызыклады ул. - Проект артык арадашчылардан арынырга ярдәм итәр һәм товарларны китерүне ачык итәргә, иң мөһиме - кибетләребезгә илебез җитештерүчеләренә ишекләр ачыр дип өметәнәбез. Федераль дәрәҗәдә мондый проектларга ярдәм итәчәкбез".

Инвестор - "Милли азык-төлек корпорациясе". Корпорация вәкиле һәм үзәкне төзү җитәкчесе Владимир Арефьев сөйләгәнчә, "Агромир-Казан" - уникаль проект, ул авыл хуҗалыгы продукциясен саклау, эшкәртү һәм сату буенча дөнья индустриясенең алдынгы технологияләрен Татарстанга китерәчәк.

Мәртәбәле кунаклар ком сәгатен әйләндереп төзелешне символик рәвештә башлап җибәрделәр.

Проектка шулай ук ТР Инвестицион үсеш агетлыгы ярдәм итә.

*"Татар-Информ" МА*
Татарстанның Питрәч районында "Агормир-Казан" күпләп сату, саклау һәм эшкәртү буенча логистика үзәге төзелеше башлана